
Anexa nr.1

METODOLOGIA  DE  DETERMINARE
A  EFICIENŢEI  PROCESULUI  DE  COGENERARE

Valorile utilizate pentru calculul eficienţei cogenerării şi al economiilor de energie primară se determină în baza exploatării estimate sau efective a unităţii de cogenerare, în condiţii normale de utilizare.

1. Cogenerarea de înaltă eficienţă 
În sensul prezentei legi, cogenerarea de înaltă eficienţă îndeplineşte următoarele criterii:
a) producţia în sistem de cogenerare de la unităţile de cogenerare asigură economii de energie primară, calculate în conformitate cu pct. 2 din prezenta anexă, de cel puţin 10%, comparativ cu valorile de referinţă pentru producerea separată de energie electrică şi termică;
b) producţia unităţilor de mică putere şi a unităţilor de microcogenerare care asigură economii de energie primară poate fi considerată drept cogenerare de înaltă eficienţă;
c) în cazul unităților de cogenerare care sunt construite sau reabilitate substanțial, emisiile directe de dioxid de carbon provenite din producția de cogenerare alimentată cu combustibili fosili sunt mai mici de 270 gCO2 per 1 kWh de energie produsă prin cogenerare (inclusiv încălzire/răcire, putere și energie mecanică);
d) unitățile de cogenerare puse în funcțiune înainte de 10 octombrie 2023 pot deroga de la această cerință până la 1 ianuarie 2034, cu condiția să aibă un plan de reducere progresivă a emisiilor pentru a atinge pragul de mai puțin de 270 gCO2 per 1 kWh până la 1 ianuarie 2034 și să fi notificat acest plan operatorilor și autorităților competente relevante.
Atunci când se construiește sau se supune unei reabilitări substanțiale o unitate de cogenerare, Agenția, în colaborare cu organul central de specialitate al administrației publice în domeniul energeticii, se asigură că nu există nicio creștere a consumului de combustibili fosili, cu excepția gazelor naturale, în sursele de căldură existente, comparativ cu consumul anual mediu înregistrat în ultimii trei ani calendaristici de funcționare deplină dinaintea reabilitării, și că nicio sursă nouă de căldură din sistemul respectiv nu utilizează alți combustibili fosili decât gazele naturale.

2. Calculul economiilor de energie primară
Cantitatea de economii de energie primară rezultată în urma producerii în regim de cogenerare a energiei electrice şi termice, definită în conformitate cu anexa nr. 2, se calculează pe baza următoarei formule:


unde:
PES  reprezintă economiile de energie primară;
CHP Hη  reprezintă eficienţa termică a producerii  în cogenerare, definită ca raportul dintre producţia anuală de energie termică utilă şi echivalentul energetic al combustibilului utilizat pentru producerea de energie termică utilă şi energie electrică în regim de cogenerare;
Ref Hη  reprezintă valoarea de referinţă a eficienţei pentru producerea separată de energie termică;
CHP Eη  reprezintă eficienţa electrică a producerii  în cogenerare, definită ca raportul dintre producţia anuală de energie electrică în regim de cogenerare şi echivalentul energetic al combustibilului utilizat pentru producerea  de energie termică utilă şi energie electrică în regim de cogenerare. În cazul în care o unitate de cogenerare produce energie mecanică, cantitatea anuală de energie electrică produsă prin cogenerare poate fi mărită cu un element suplimentar, care reprezintă cantitatea de energie electrică echivalentă cu cea de energie mecanică. Acest element suplimentar nu creează dreptul de emitere a garanţiilor de origine, în conformitate cu art. 15, alin. (3-5) din prezenta lege;
Ref Eη  reprezintă valoarea de referinţă a eficienţei pentru producerea separată de energie electrică. 

3. Calculul economiilor de energie în cazul utilizării metodei de calcul alternativ
3.1. Calculul economiilor de energie primară rezultate ca urmare a producerii de energie termică şi energie electrică şi mecanică se face după cum este indicat mai jos, fără a utiliza prevederile anexei nr. 2, pentru a exclude din acest proces cantităţile de energie termică şi energie electrică ce nu sînt rezultate din cogenerare. O astfel de producţie poate fi considerată ca fiind cogenerare de înaltă eficienţă, cu condiţia să îndeplinească criteriile de eficienţă stabilite la pct. 1 din prezenta anexă şi,  pentru unităţile de cogenerare cu capacitate electrică mai mare de 25 MWe,  eficienţa globală să fie mai mare de 70%. 
3.2. Determinarea cantităţii de energie electrică produsă prin cogenerare în contextul acestei producţii, pentru emiterea unei garanţii de origine şi în scop statistic, se efectuează în conformitate cu anexa nr. 2.
3.3. Dacă economiile de energie primară pentru un proces se calculează utilizînd metoda de calcul alternativ indicată mai sus, economiile de energie primară se calculează în baza formulei menţionate la pct. 2 din prezenta anexă, înlocuind „CHP Hη” cu „Hη” şi „CHP Eη” cu „Eη”, unde:
Hη reprezintă eficienţa termică a procesului, definită ca raportul dintre producţia anuală de energie termică şi echivalentul energetic al combustibilului utilizat pentru producerea  energiei termice utile şi a energiei electrice;
Eη reprezintă eficienţa electrică a procesului, definită ca raportul între producţia anuală de energie electrică şi echivalentul energetic al combustibilului utilizat pentru producerea energiei termice utile şi  a energiei electrice. În cazul în care o unitate de cogenerare produce energie mecanică, energia electrică produsă anual prin cogenerare poate fi mărită printr-un element suplimentar, care reprezintă cantitatea de energie electrică echivalentă cu cea de energie mecanică. Acest element suplimentar nu creează  dreptul de emitere a garanţiilor de origine, în conformitate cu art.  15,  alin. (3-5) din prezenta lege.

4. La efectuarea calculelor în conformitate cu punctele 2 și 3 din prezenta anexă, pot fi utilizate perioade de raportare, altele decât cele anuale..

5. Pentru unităţi de microcogenerare, calculul economiilor de energie primară se poate face pe baza datelor certificate.  

6. Valorile de referinţă ale eficienţei pentru producerea separată de energie electrică şi termică
6.1. Respectivele valori de referinţă armonizate ale eficienţei constau dintr-o matrice de valori diferenţiate prin factori relevanţi, printre care anul construcţiei şi tipurile de combustibil, şi trebuie să se bazeze pe o analiză bine fundamentată care să ia în considerare, între altele, datele de exploatare în condiţii realiste, combinaţia de combustibili şi condiţiile climatice, precum şi tehnologiile de cogenerare aplicate.
6.2. Valorile de referinţă ale eficienţei pentru producerea separată de energie termică şi electrică în conformitate cu formula prezentată la pct. 2 din prezenta anexă, stabilesc eficienţa de exploatare a producerii separate de energie termică şi electrică pe care cogenerarea intenţionează să o înlocuiască.
6.3. Valorile de referinţă ale eficienţei se calculează în conformitate cu următoarele principii:
a) pentru unităţile de cogenerare, compararea cu producerea separată de energie electrică trebuie să aibă la bază principiul comparării aceloraşi tipuri de combustibil;
b) fiecare unitate de cogenerare se compară cu tehnologia cea mai bună şi justificabilă din punct de vedere economic pentru producerea separată de energie termică şi electrică disponibilă pe piaţă în anul construirii unităţii de cogenerare;
c) pentru unităţile de cogenerare mai vechi de 10 ani, valorile de referinţă ale eficienţei se stabilesc pe baza valorilor de referinţă corespunzătoare unităţilor cu vechime de 10 ani;
d) valorile de referinţă ale eficienţei pentru producerea separată de energie electrică şi termică reflectă condițiile climatice locale.














